ፕሬዝደንት ሣህለወርቅ ዘውዴ ከኢጋድ ካንሰር ፕሮጀክት አመራር አባላት ጋር ተወያዩ
የኢፌዴሪ ፕሬዝዳንት ሣህለወርቅ ዘውዴ ከኢጋድ ካንሰር ፕሮጀክት አመራር አባላት ጋር ተወያዩ፡፡የፕሮጀክቱ አመራር አባላት በኢጋድ አባል ሀገራት ትብብር የሚሰራ የካንሰር ማዕከል በአዲስ አበባ ውስጥ ለመገንባት አልመው በመንቀሳቀስ ላይ መሆናቸውን ገልጸዋል፡፡የማዕከሉን የህፃ ዲዛይን፣ የቢዝነስ ፕላን እና ተያያዥ ጉዳዮችን አጠናቀው ፕሮጀክቱ እውን በሚሆንበት ጉዳይ ላይ የሚመለከታቸውን አካላት በማስተባበር ላይ መሆናቸውን የጠቀሱት የኢጋድ ካንሰር ፕሮጀክት አመራር አባላት ፕሬዝዳንቷም የበኩላቸውን እገዛና ድጋፍ እንዲያደርጉላቸው ጠይቀዋል፡፡የካንሰር በሽታ መስፋፋት ካለው ወቅታዊ ሁኔታ አንጻር ሀሳቡ የሚደገፍ መሆኑን የጠቀሱት ፕሬዝዳንት ሳህለወርቅ ሁኔታዎች በፈቀዱ መጠን ከጎናቸው መሆናቸውን ጠቅሰው ጉዳዩን አጠናክረው እንዲቀጥሉበት አበረታተዋል፡፡ (ምንጭ፡-የፕሬዝዳንት ጽ/ቤት)